CELEX: 62012TA0234
Language: hr
Date: 2015-09-08 00:00:00
Title: Predmet T-234/12: Presuda Općeg suda od 8. rujna 2015. – Amitié protiv Komisije („Arbitražna klauzula — Subvencija — Financijska pomoć — Obustava plaćanja — Zahtjev za povrat prijavljenih troškova — Naknada štete — Zatezne kamate — Opomena dužniku — Ugovorna odgovornost — Protuzahtjev”)

19.10.2015   
            
            
               HR
            
            
               Službeni list Europske unije
            
            
               C 346/13
            
         Presuda Općeg suda od 8. rujna 2015. – Amitié protiv Komisije
   (Predmet T-234/12) (1)
   
   ((„Arbitražna klauzula - Subvencija - Financijska pomoć - Obustava plaćanja - Zahtjev za povrat prijavljenih troškova - Naknada štete - Zatezne kamate - Opomena dužniku - Ugovorna odgovornost - Protuzahtjev”))
   (2015/C 346/15)
   Jezik postupka: engleski
   
      Stranke
   
   
      Tužitelj: Amitié Srl (Bologna, Italija) (zastupnici: D. Bogaert, M. Picat i C. Siciliano, odvjetnici)
   
      Tuženik: Europska komisija (zastupnici: F. Moro i S. Delaude, agenti, uz asistenciju, u početku, R. Van der Houta i A. Krämera, zatim R. Van der Houta i A. Köhlera, odvjetnikâ)
   
      Predmet
   
   Tužba, na temelju članka 272. UFEU-a i članka 340. stavka 1. UFEU-a kojom se zahtijeva da se utvrdi da: (i) iznosi koje je primio tužitelj temeljem ugovora o subvenciji i dvaju ugovora o financijskoj pomoći, što ih je sklopio sa Zajednicom, koju predstavlja Komisija, te novčane kazne i zatezne kamate koje Komisija traži da tužitelj plati, u kontekstu konačnih zaključaka financijske revizije, potonji ne duguje odnosno, u najmanju ruku, ne duguje u cijelosti; (ii) da je zastarjelo pravo Komisije da konačne zaključke revizije primijeni na drugi ugovor o subvenciji i (iii) da je došlo do ugovorne odgovornosti Unije jer je Komisija u kontekstu preliminarnih zaključaka financijske revizije obustavila plaćanje iznosa koje duguje tužitelju temeljem drugih dvaju ugovora o subvenciji, te da se potom Komisiji naloži da tužitelju: (i) plati iznose koji mu se još uvijek duguje na temelju ugovorâ o subvenciji čije je izvršenje obustavljeno i na temelju drugog ugovora o financijskoj pomoći, uz zatezne kamate; (ii) naknadi štetu koju je pretrpio uslijed Komisijine zloporabe prava proizašlih iz ugovorâ o financijskoj pomoći odnosno subvencija podvrgnutih financijskoj reviziji i ugovora o subvenciji čije je izvršenje obustavljeno nakon što je revizija provedena.
   
      Izreka
   
   
               1.
            
            
               Obustavlja se postupak po zahtjevu društva Amitié Srl kojim se od Suda traži da primi na znanje činjenicu da se Komisija odrekla prava na osporavanje iznosa koje mu duguje na temelju ugovora o subvenciji pod oznakom ECP-2007-DILI-517005, koji se odnosi na akciju Athena (Access to cultural heritage networks across Europe), i ECP-2008-DILI-538025, koji se odnosi na akciju Judaica Europeana (Jewish urban digital European integrated cultural archive).
            
         
               2.
            
            
               U preostalom dijelu tužba se odbija.
            
         
               3.
            
            
               Društvu Amitié nalaže se da Komisiji plati: (i) iznos od 50 458,23 eura, uvećan za zatezne kamate po godišnjoj stopi od 4,5 % računajući od 6. travnja 2012. do potpune isplate tog iznosa; (ii) iznos od 261 947,36 eura uvećan za zatezne kamate po godišnjoj stopi od 4,25 % računajući od 28. prosinca 2012. do potpune isplate tog iznosa; (iii) iznos od 358 712,35 eura, uvećan za zatezne kamate po godišnjoj stopi od 4,5 % računajući od 8. svibnja 2012. do potpune isplate tog iznosa i (iv) iznos od 5 045,82 eura, uvećan za zatezne kamate po godišnjoj stopi od 4,5 % računajući od 23. lipnja 2012. do potpune isplate tog iznosa.
            
         
               4.
            
            
               Društvu Amitié nalaže se da, uz vlastite troškove, snosi i četiri petine troškova Komisije.
            
         
               5.
            
            
               Komisija će snositi petinu vlastitih troškova.
            
         
      (1)  SL C 243, 11. 8. 2012.